Дакументальная стужка Алісы Паўлоўскай “Гогаль док” распавядае пра ўнікальны сацыяльны і культурны феномен — міжнародны фестываль сучасных мастацтваў Gogolfest, які не мае аналагаў у Еўропе. Разам з тым, стужка падымае пытанне: у які бок украінскі соцыум будзе рушыць далей? Фільм насычаны развагамі стваральніка фэсту Улада Троіцкага пра тое, як пабудаваць грамадзянскае грамадства, а таксама дэманструе яго непасрэдных прадстаўнікоў — маладых валанцёраў з тэхнічных службаў фестывалю.